**Irish Singles Chart** (irsk: *Cairt Singil na hÉireann*, norsk: *den irske singellisten*) er Irlands offisielle, ukentlige hitliste over strømmede, nedlastede og solgte musikksingler i Irland. Listen offentliggjøres én gang i uken av interesseorganisasjonen Irish Recorded Music Association (IRMA). Listen sammenstilles av Official Charts Company på vegne av IRMA. Hver liste offentliggjøres fredag klokken 12.00 og baserer seg på salg og strømming de syv forutgående dagene. Den første singellisten ble offentliggjort 1. oktober 1962 og var en liste over de ti mest solgte singelene den forutgående uken.

Historie
--------

Den første listen ble kringkastet på RTÉ 1. oktober 1962. Før dette hadde irske singellister blitt trykket i avisen *Evening Herald* siden 1959, men denne listen er ikke anerkjent som en offisiell singelliste. Frem til 1972 ble singellistene utarbeidet ved at utvalgte plateforretninger ringte inn sine salgstall for den aktuelle uken. Fra 1975 til 1977 ble listen satt sammen ut fra stemmene til lesere av avisen *Evening Herald*. Det var også en egen liste for irske musikere og en for utenlandske artister disse årene. I 1977 ble listen igjen basert på platesalg fra musikkutgivere og platebutikker.[]

In 1992 ble listen kun utarbeidet på grunnlag av platesalg etter at IFPI og Irish Recorded Music Association (IRMA) inngikk en avtale med markedsundersøkelsesselskapet Gallup. Selskapet installerte egne datasystemer i 60 platebutikker som registrerte platesalget. I 2006 ble også digitale nedlastninger inkludert i listen, og siden har musikkstrømming blitt omfattet av listen.[]

Fremdeles sender radiokanalen RTÉ 2fm topp 30-listen i *The National Chart Show* hver fredag fra 20.00 til 22.00.

Rekorder
--------

Informasjonen under baserer seg kun på listene fra 1962 og fremover.

### Første irske artist som gikk rett til topps

* Dickie Rock – The Miami Showband – «Every Step of the Way» (1965)

### Artister med flest nummer én-hiter

1. **21**

* U2

2. **13** (delt)

* The Beatles
* Westlife

4. **12**

* ABBA

5. **9** (delt)

* Boyzone
* Cliff Richard
* Michael Jackson

8. **8** (tie)

* Dickie Rock og The Miami Showband
* Elvis Presley
* Madonna
* Britney Spears
* Eminem
* Rihanna

14. **7** (delt)

* Dustin the Turkey
* Royal Showband
* One Direction

### Sanger med flest uker på førsteplass

| Antall  uker | Artist | Sang | År |
| --- | --- | --- | --- |
| 18 | Bill Whelan | «Riverdance» | 1994 |
| 15 | Luis Fonsi og Daddy Yankee med Justin Bieber | «Despacito» | 2017 |
| 14 | Ed Sheeran | «Shape of You» |
| 13 | 1990 Republic of Ireland World Cup Squad | «Put 'Em Under Pressure» | 1990 |
| 12 | The Black Eyed Peas | «I Gotta Feeling» | 2009 |
| Pharrell Williams | «Happy» | 2014 |
| 11 | Queen | «Bohemian Rhapsody» | 1975–76/1991–92 |
| Bryan Adams | «(Everything I Do) I Do It for You» | 1991 |
| Drake med Wizkid og Kyla | «One Dance» | 2016 |
| 10 | Wings | «Mull of Kintyre» | 1977–78 |
| Mark McCabe | «Maniac 2000» | 2000 |
| Drake | «God's Plan» | 2018 |

Referanser
----------

1. ↑  «Official Irish Singles Chart Top 50 | Official Charts Company». *www.officialcharts.com* **(engelsk)**. Besøkt 25. desember 2018.
2. ↑  IRMA (5. september 2018). «Rules for Chart Eligibility for the IRMA Official Charts – Singles» (PDF). IRMA. Besøkt 25. desember 2018.
3. ↑  «The Irish Charts - All there is to know». *www.irishcharts.ie*. Besøkt 25. desember 2018.
4. ↑  «The Irish Charts - All there is to know». *www.irishcharts.ie*. Arkivert fra originalen 12. februar 2015. Besøkt 25. desember 2018.
5. ↑  «The National Chart Show with Bláthnaid Treacy - RTÉ 2FM». *RTÉ 2FM* **(engelsk)**. Arkivert fra originalen 26. desember 2018. Besøkt 25. desember 2018.
6. ↑  Jaclyn Ward - Fireball Media Ltd. «The Irish Charts - All there is to know». Irishcharts.ie. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. desember 2018.
7. ↑  Jaclyn Ward - Fireball Media Ltd. «The Irish Charts - All there is to know». Irishcharts.ie. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. desember 2018.

Eksterne lenker
---------------

* Den siste singel topp 30-listen